  Майя Бывальцева 3-тӥ куарусёнэ, Терроризмен нюръяськонын огазеяськон нуналэ, Ижкарын «Свеча памяти» огъяросси ужрад ортчоз. Со сярысь Удмуртиысь физкультурая, спортъя но егитъёсын ужан политикая министерстволэн пресс-службаез ивортэ. Карын улӥсьёс, егитъёслэн но мукет мер огазеяськонъёслэн азьветлӥсьёссы, террористъёслэсь бырем улосчиосмес буре вайыса, сюсьтылъёс ӝуатозы. Ужрад Ожгар но уж данлыкъя монумент дорын 19 часын ортчоз Ижкарын акциез Удмуртиысь физкультурая, спортъя но егитъёсын ужан политикая министерство но Ижкарлэн администрациысьтыз физкультурая, спортъя но егитъёсын ужан политикая управление радъяло. Ватсалом, Терроризмен нюръяськонын огазеяськон нунал 2004-тӥ арын 1-3 куарусёнэ Бесланын луэм шимес учырлы тупатэмын, соку терактын 300-лэсь трос адями быризы, тросэз соос пӧлысь нылпиос но нылкышноос. Тодэ вайытом, озьы ик 3-тӥ куарусёнэ Удмуртиын «Улон шапык» («Капля жизни») акци ортчоз.  Тегъёс: Мерлык Ижкар Удмуртия буреваён Теракт  